Vplyvy na podnikateľské prostredie

Vplyvy na podnikateľské prostredie	

3.1. Ktoré podnikateľské subjekty budú predkladaným návrhom ovplyvnené a aký je ich počet?
	Poskytovatelia zdravotnej starostlivosti, ktorí prevádzkujú tkanivové zariadenie, počet  v Slovenskej republike 40.	

3.2. Aký je predpokladaný charakter a rozsah nákladov a prínosov?
	Poskytovateľ zdravotnej starostlivosti, ktorý prevádzkuje tkanivové zariadenie musí povinne zaviesť systém kvality a bezpečnosti. Náklady na zavedenie systému kvality a bezpečnosti nie je možné vyčísliť vzhľadom na skutočnosť, že sa nedá posúdiť v akom rozsahu majú títo poskytovatelia systém kvality zabezpečený, keďže jeho zavedenie nebolo povinné. Taktiež to závisí od veľkosti tkanivového zariadenia. Väčšina z nich už normy Európskej únie spĺňa	

3.3. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu?
	Administratívne náklady sú zanedbateľné. 	

3.4. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?)
	Navrhovanou úpravou sa zabezpečí, aby poskytovatelia zdravotnej starostlivosti, ktorí prevádzkujú tkanivové zariadenie mali povinne zabezpečený systém kvality a bezpečnosti.  	

3.5. Aké sú predpokladané spoločensko – ekonomické dôsledky pripravovaných regulácií?
	Vyššia kvalita a bezpečnosť transplantácií tkanív a buniek. Väčšia dostupnosť transplantácií tkanív a buniek pre pacientov.